કૉંગ્રેસના નેતા રાહુલ ગાંધીએ દિલ્હીમાં સરકારની આર્થિક નીતિઓના વિરોધમાં કરવામાં આવેલી રેલીમાં પોતાના 'રેપ ઇન ઇન્ડિયા'વાળા નિવેદનનો ઉલ્લેખ કરતાં કહ્યું કે તેઓ પોતાના નિવેદન અંગે માફી નહીં માગે. 

તેમણે રામલીલા મેદાનમાં કહ્યું, "મારું નામ રાહુલ સાવરકર નથી. મારું નામ રાહુલ ગાંધી છે. હું સચ્ચાઈ માટે માફી નહીં માગું. મરી જઈશ પરંતુ માફી નહીં માગીશ."

તેમણે કહ્યું, "માફી વડા પ્રધાન અને તેમના આસિસ્ટન્ટ અમિત શાહે માગવાની છે. પહેલાં અર્થવ્યવસ્થા આપણી તાકાત હતી... છે નહીં હતી. પહેલાં 9 ટકા જીડીપી ગ્રોથ રેટ હતો અને આજે ડુંગળી પકડીને બેઠા છે."

શુક્રવારે કૉંગ્રેસ નેતા રાહુલ ગાંધીના 'રેપ ઇન ઇન્ડિયા'વાળા બયાન પર સંસદમાં અને સોશિયલ મીડિયામાં ખૂબ ચર્ચા થઈ હતી. 

કેન્દ્રીય મંત્રી સ્મૃતિ ઇરાની સહિત ભાજપના અનેક સાંસદોએ સંસદમાં તેમના નિવેદનનો વિરોધ કર્યો હતો. 

શિવસેનાનો અલગ રાગ

આ દરમિયાન રાહુલ ગાંધીના સાવરકરવાળા નિવેદન પર ભાજપના પ્રવક્તા સંબિત પાત્રાએ નિવેદન આપ્યું છે. 

એમણે સમાચાર સંસ્થા એએનઆઈને કહ્યું કે રાહુલ ગાંધી 100 જનમ લેશે તો પણ સાવરકર નહીં બની શકે. સાવરકર વીર હતા, દેશભક્ત હતા અને બલિદાન આપ્યું.

એમણે એમ પણ કહ્યું કે અનુચ્છેદ 370, ઍર સ્ટ્રાઇક, સર્જિકલ સ્ટ્રાઇક, નાગરિકતા સંશોધન કાયદા પર જે ભાષા રાહુલ ગાંધી બોલે છે તે પાકિસ્તાનની છે. તેઓ સાવરકરના માર્ગે વીર નહીં બની શકે. 

રાહુલ ગાંધીએ આપેલા સાવરકર નથી કે માફી માગું નિવેદન પર મહારાષ્ટ્રમાં કૉંગ્રેસના સાથી પક્ષ શિવસેનાએ પણ પ્રતિક્રિયા આપી છે. 

શિવસેનાના નેતા સંજય રાઉતે કહ્યું કે અમે પંડિત નહેરૂ અને મહાત્મા ગાંધીને માનીએ છીએ, તમારે વીર સાવરકરનું અપમાન ન કરવું જોઈએ. સમજદાર માણસોને આનાથી વધારે કહેવાનું હોતું નથી.

સોનિયા ગાંધીએ શું કહ્યું?

કૉંગ્રેસપ્રમુખ સોનિયા ગાંધીએ નરેન્દ્ર મોદીની સ્ટાઇલમાં જ નરેન્દ્ર મોદીની સરકાર પર પ્રહાર કર્યા હતા.

એમણે વડા પ્રધાન નરેન્દ્ર મોદી અને ગૃહમંત્રી અમિત શાહ પર નિશાન સાધીને અનેક સવાલો કર્યા.

સોનિયા ગાંધીએ કહ્યું કે, કામધંધો સરખો નહીં ચાલવાને લીધે લોકો બૅંકનું કરજ સમયસર ચૂકવી નથી શકતા અને આખા પરિવાર સાથે આત્મહત્યાના સમાચારો આવી રહ્યા છે.

આખો દેશ પૂછી રહ્યો છે કે સબકા સાથ, સબકા વિકાસ ક્યાં છે. અર્થવ્યવસ્થા કેમ તબાહ થઈ ગઈ અને રોજગારી ક્યાં જતી રહી.

નરેન્દ્ર મોદીની શૈલીમાં કાર્યકરોને સંબોધન કરતાં તેમણે કહ્યું કે, આની તપાસ થવી જોઈએ કે નહીં? જે... \n\nમને ઉપરના લેખ માટે સારું શીર્ષક આપો.
રાહુલ ગાંધીએ કહ્યું હું સાવરકર નથી કે માફી માગું, સાથી પક્ષ શિવસેનાએ આપી આવી પ્રતિક્રિયા